stanford-oval/wikipedia huggingface dataset:
התפתחות ייצור מזון ומשקאות מותססים
דגים כבושים ורוטב דגים

שימור דגים על ידי תסיסה קיים בתרבויות עתיקות רבות, בפרט אצל קהילות שוכנות ימים. המוצר העתיק ביותר מבין מוצרי הדגים המותססים נחשב תוצר של תהליך תסיסת דגים שהתגלה בחפירות ארכאולוגיות בשוודיה באתר Norje Sunnansund ליד אגם וסן (אנ') הסמוך לאגן הים הבלטי. באתר זה התגלה מאגר גדול של עצמות דגים בן 9,200 שנים מהתקופה המזוליתית. האתר קבור בבורות אדמה ומלווה בפתחי יציאה אשר אפשר תהליך תסיסה ממושך בתנאי קור.
מוצר דגים נוסף המכונה גארום, התגלה בחפירות ארכאולוגיות ברומא. הרוטב נוצר מתסיסה של חלקי פנים, בעיקר המעיים ודם של דגי מקרל בנוכחות מלח בישול. המיקרוביוטה של מערכת העיכול שימשו לתסיסה ותרמה לטעמים אופייניים למוצר.רוטב הגארום שימש לתיבול מאכלים שונים בפיניקיה, קרתגו, יוון העתיקה, רומא העתיקה ומאוחר יותר בביזנטיון.
רוטב דגים נוסף שהתפתח במזרח אסיה הוא הנגרי (אנ') הוא תוצר תסיסה ממושכת האורכת שנה ונעשית על ידי העובש Aspergillus. מוצר זה הנפוץ עד עצם היום הזה הוא מוצר ללא תוספת מלח, תוך ניצול דגים קטנים וזולים שעברו תהליך של ייבוש. הוא מופק במניפור שבהודו. נגרי נחשב למוצר מקומי עתיק שהתפתח בחברה ההודית להפקת מזון עתיר חלבונים המנצל מקורות מזון זולים יחסית המיועד לאוכלוסיות חלשות.
כבישת ירקות ופירות

בחפירות ארכאולוגייות בנות 4,400 שנים שנעשו במסופוטמיה, במצרים ובעמק הטיגריס(אנ') שבעיראק, בת 4,030 שנים, התגלו ממצאים המעידים על כבישת ירקות. כך גם בחפירות שנעשו בבבל העתיקה בנות 3,500 שנים. משם התפשט מנהג כבישת הירקות למזרח התיכון, רומא העתיקה, סיציליה וספרד. הכבישה נעשתה על ידי השרייה ממושכת בחומץ. הכבישה בתימלחות מי-מלח התפתחה בסין לפני 3,100 שנים.
עיבוד פולי הקפה מהפרי

פולי הקפה גדלים בזוגות בפרי עץ הקפה - Coffea הצומח כעץ נמוך מאוד או שיח. עצי הקפה התפתחו בתקופת האאוצ'ן (אנ') לפני 33 מיליוני שנים. מוצא עץ הקפה Coffea מדרום מזרח יבשת אפריקה. ההשערה היא שטיפוח צמח הקפה התרחש באתיופה ותימן 1,000 שנים לפני הספירה. התפתחות משקה הקפה דל מאוד ומבוסס בעיקר על אגדות עם ומעט כתבים מן המאה ה-15. כתבי מנזרים סופים מן המאה ה-15מתארים שתית קפה על ידי נזירים כדי לשמור על ערנות בתפילות הליליות הממושכות. הקפה התפשט למזרח הקרוב,, פרס, וטורקיה ושתיית הקפה הפכה למנהג חברתי בערים כמו מכה, מדינה וקהיר, דמשק, בגדאד וקונסטנטינופול עם פתיחת בתי מפגש חברתיים לשתיית הקפה בשם “qahwas" (אנ'), מנהג שהמשיך להתפשט תחילה להונגריה ואחר כך לכל ארצות אירופה עם התפשטות האימפריה העות'מאנית על ידי סוחרים ערבים. משערים שמוצא הקפה הוא באתיופיה, ההשערה מתבססת על מציאת שני שברי זרעי קפה בחפירות בדרום מערב אתיופה המכונה Kumali המתוארך לתקופה של 1,700 שנה לפני הספירה. משם נדד הקפה לדרום-מערב אפריקה, דרום-אמריקה וספרד, בעקבות תהליך הקונוליאליזם בין המאה העשירית למאה השש-עשרה לספירה. חיידקים, שמרים ועובשים טבעיים המצוייפ במיקרוביוטה של הפרי משחררים את הזרעים על ידי אנזימים פקטוליטיים המפרקים פקטין שתפקידם לפרק את הרקמה העשירה בסיבים שבתוכה חבויים פולי הקפה. תנאי הפירוק של המעטה משפיעים על טעמו הסופי של הקפה.
עיבוד פולי הקקאו מהפרי

מוצא עץ הקקאו Theobroma cacao הוא ביערות האמזונס. העץ בוית על ידי בני האדם לפני 5,300 שנה על ידי התרבות Mayo-Chinchipe בדרום אמריקה לפני שהגיע למרכז אמריקה. ההשערה היא שהקקאו הופק לראשונה בדרום אמריקה, באזור דרום מזרח אקוודור. העיבוד של זרעי הקקאו נעשה על ידי בני המאיה והאצטקים שחיו בין המאות-600 וה-400 לפני הספירה. שבט האולמקים (אנ') שחיו בין המאה 1,500-400 לפני הספירה במרכז מקסיקו, הם כנראה הראשונים שהפיקו מפולי הקקאו משקה מתובל בצ'ילי וצמחי תיבול. משם הוא נדד לספרד ומשם לכל לאירופה, בעקבות כיבוש דרום-אמריקה על ידי הספרדים. פולי הקקאו הפכו לבעלי ערך כספי לצורכי מסחר. הם היוו אמצעי תשלום בקניית מצרכים. עבור תרבויות אלה הקקאו הפך לסמל של שפע וכוח שליטה והוקדש לאל האצטקי Quetzalcōātl, שמאמיניו ראו בו את האל האחראי על הבאת עץ הקקאו למרכז אמריקה.
עיבוד עלי התה

על פי ממצאים של שאריות חומר צמחי במאוזולאום שהתגלה בבית העלמין של גורגיאם (Gurgyam Cemetery). משערים שצמח התה Camellia sinensis מוצאו מדרום מזרח סין באזור Chang'an ו־Ngari Prefecture קרוב למיאנמאר. התה שימש למטרות רפואיות בסין כבר לפני 4,700 שנה. הדיווחים הראשונים של שתיית תה כאירוע חברתי ומשפחתי מתקופת שושלת שאנג (Shang dynasty) במאה השנייה לספירה. שתיית התה הפכה במשך ההיסטוריה של התרבות הסינית לפולחן המאחד בתוכו מנהגים טקסיים ומדיטציה מתוך אמונה ששתיית התה מקרבת את האדם לבודהה. הטקסיות שבהכנת ושתיית התה הובילה במהלך ההיסטוריה להתפתחות כלי החרסינה שנועדו להיות עשויים מחומרים שאינם מעבירים טעמים וריחות אל התה, כגון כלי קרמיקה, מתכת ועץ שהיו נהוגים באותה תקופה לאחסון מאכלים ומשקאות. כלי החרסינה שהתחילו להתפתח באותה עת הצטיינו ביופי ועידון יחד הם היותם פונקציונליים לשמירת חום התה בקומקום עד מזיגתו ולשתיית התה בספלים המעודנים. השימוש בעלי התה להכנת התה הועבר במאה השמינית ליפן על ידי נזיר בודהיסטי, וכך התפתחה תרבות הטקסיות בשתיית תה על ידי היפנים באופן ייחודי. במאה השתים-עשרה החלה הפצת התה אל העולם הערבי על ידי שיירות של סוחרים, והוא שימש כתחליף לשתיית יין שהייתה אסורה על המוסלמים. החל מהמאה השש-עשרה התחילה הפצת התה לארצות אירופה. עלי התה מעובדים בשיטות שונות, חלקם עוברים תהליכים של חליטה העוצרת את הפעילות האנזימטית, כגון התה הירוק. חלקם עוברים תהליכים של פעילות אנזימטית, כגון התה השחור, ותהליכי יישון על ידי תסיסה מיקרוביאלית הנמשכת מספר חודשים, כגון התה המותסס, המעדנת את טעמו של התה על ידי הפחתת עפיצותו והוספת טעמים וריחות נעימים.
הטופו

צמח הסויה בוית בסין לפני 5,000 שנה. ממצאים ארכאולוגיים מצביעים על התפתחות הטופו בסין לפני 2,100 שנה בעת שושלת האן. הטופו נקרא בתחילה אוקבה Okabe ורק במאה ה-15 התחיל להיקרא טופו בזמן המנדרין דופו. בהיסטוריה של סין העתיקה נטו לשייך המצאות וחידושים לאנשים מפורסמים של אותה עת, לכן לא ברור אם הסברה שהטופו הוא המצאתו של הנסיך והפילוסוף הסיני הסיני ליו אן (אנ'), מיסד שושלת המלוכה האן שחי בין השנים 179–122 לפני הספירה. הטופו קרה בתהליך מקרי של שקוע חלבון הסויה והפרדתו מהנוזל המימי של חלב הסויה. הטופו מיוצר מחלב הסויה שהופק על ידי מיצוי מימי של פולי הסויה. חלב הסויה עשיר בחלבונים ושיקוע החלבון נעשה על ידי הוספת מלח סולפאט הסידן או מגנזיום כלוריד הגורמים לקואגולציה. הקריש עובר תהליך של לחיצה להוצאת עודפי המים. הקריש הקרוי טופו מעוצב לקוביות. תהליך התסיסה של הטופו נעשה על ידי טבילתו בתמלחת המכילה יין-אורז ותבלינים שונים ועל ידי חיידקים, שמרים ועובשים שונים. את הטופו אפשר להתסיס. הטופו המותסס קרוי stinky tofu ומשמש כחטיף. רוטב סויה שנוצר על בסיס תסיסה של פולי סויה בשם הישיאו (hishio) התפתח בסין העתיקה כבר 5,000 שנים ואומץ על ידי היפנים כבר במאה השביעית לספירה. מאכל זה הפך לנפוץ ומקובל ביפן במאה השבע-עשרה. במזרח הרחוק קיים ריבוי של ממרחים ורטבים על בסיס תהליך של תסיסת פולי סויה, פולי שעועית, או שאריות של סויה מתעשיות אחרות.
הטמפה

טמפה הוא מאכל אינדונזי במרכז או במזרח האי ג'אווה. זהו מאכל מסורתי העשוי מפולי סויה מלאים שעברו תסיסה טבעי ותהליך תסיסה מבוקר הקושר את פולי הסויה לצורה של עוגה. העובשים Rhizopus oligosporus או Rhizopus oryzae, משתתפים בתהליך התסיסה כ-tempeh starter. המוצר נפוץ במיוחד באי ג'אווה, ומשמש כמקור עיקרי לחלבון. תהליך התסיסה של טמפה והשמירה על שלימות הגרעין מעניקים לו תכולה גבוהה יותר של חלבון, סיבים תזונתיים וויטמינים בהשוואה לטופו. לטמפה מרקם מוצק וטעם אדמתי שהולך ומתחזק ככל שהוא מתישן. משערים שהוא נוצר לפני כמה מאות שנים או עד אלף שנים ויותר. קיים קשר בין המצאת הטמפה לבין מקור העובש האחראי לייצור הטמפה. עובש הריזופוס מורכב מתפטיר הגדל על עלי עץ הטיק ועלי ההיביסקוס, אשר ילידי ג'אווה משתמשים בהם לעטיפת מזון. למעשה, בהכנת הטמפה המסורתית, משתמשים ב - usar (עלה מלא בתפטיר), במקום ragi שנקנה בחנות. לא ניתן להפריד בין המצאת הטמפה לבין מקור הפטרייה, שהיא החלק החשוב ביותר בתהליך התסיסה. הוא מורכב מתפטיר הגדל על עלי עץ טיק ועלי ההיביסקוס Hibiscus tiliaceus (אנ'), אשר ילידי ג'אווה השתמשו בהם (ועדיין עושים זאת) כעטיפת מזון.
הסויה ששימשה לראשונה להכנת טמפה הייתה הסויה השחורה, שהייתה צמח מקומי. יבוא פולי סויה לבנה או צהובה ועלייתה של תעשיית הטופו באי הביאה לשינוי סוג הסויה המשמש לייצור הטמפה. סרט צנטיני Serat Centhini ציין שהג'וואנים אכלו פולי סויה מבושלים מאז המאה ה-12. עד המאה ה-16 או ה-19. לפי הכתב העתיק של ג'אבה אנשי ג'אווה שלטו באמנות הבישול עם טמפה.
ראו גם

מיקרוביולוגיה של מזון
הארי פוטר והאסיר מאזקבאן (משחק וידאו)

| --- | --- |

 כללי
 תאריך הוצאה:  2004
 סוגה:  פעולה והרפתקאות
 מספר שחקנים:  שחקן יחיד
 פיתוח:  KnowWonder, Griptonite Games ו-EA UK
 הוצאה לאור:  Electronic Arts
 ארץ מקור:  הממלכה המאוחדת 
 שפות:  אנגלית 
 סדרה:  harry potter
 דרישות תוכנה
 מצבי משחק:  משחק וידאו למשתתף יחיד 
 פלטפורמות:  מחשב אישי, פלייסטיישן 2, Xbox, GameCube Mac Game Boy Advance
 המשחק הקודם:  הארי פוטר וחדר הסודות (משחק וידאו)
 המשחק הבא:  הארי פוטר וגביע האש (משחק וידאו)
 
 אתר רשמי
 
הארי פוטר והאסיר מאזקבאן (Harry Potter and the Prisoner of Azkaban) הוא משחק וידאו בז'אנר הפעולה הרפתקאות ופנטזיה משנת 2004. המשחק מבוסס על הסרט מ-2004 באותו שם מהזיכיון של הארי פוטר. המשחק פותח על ידי KnowWonder, Griptonite Games ו-EA UK כל אחד עבור קונסולות שונות ופורסם על ידי Electronic Arts תחת התווית EA Games. המשחק שוחרר בגרסאות נפרדות עבור Game Boy Advance, Microsoft Windows והקונסולות הביתיות PlayStation 2, Xbox ו-GameCube, המשחק קיבל ביקורות מעורבות על ידי המבקרים.
עלילה כללית

המשחקים עוקבים אחר הארי פוטר (מדובב על ידי טום אטנבורו והארי רובינסון) יחד עם רון וויזלי (מדובב על ידי גרג צ'ילין) והרמיוני גריינג'ר (מדובבת על ידי הארפר מרשל) כשהם חוזרים לבית הספר הוגוורטס לכישוף ולקוסמות. האסיר סיריוס בלק נמלט מכלא הקוסמים אזקבאן, והוא כביכול מתכוון לתקוף את הארי בהוגוורטס. המשחק מתחיל בהוגוורטס אקספרס, תוך התעלמות מהאירועים בביתם של משפחת דרסלי (בשונה מהסרט), או מהרפתקאותיו של הארי בסימטת דיאגון עד תחילתת שנת הלימודים, השלישייה לומדת קסמים חדשים על ידי השתתפות בשיעורים, בנוסף לקסמים ישנים יותר המופיעים במשחקים הקודמים, באמצעות כישוריהם, השלישייה, יחד עם רמוס לופין (ג'יימי גלובר) חוקרים את בלאק. כשהם מגלים שבלק חף מפשע מכל הפשעים, ומחפש את הארי, הצוות מגן על בלאק מפני עדר של דמנטורים, ומאפשר לו לברוח.
פיתוח

בדומה להארי פוטר וחדר הסודות, גרסאות שונות של המשחק הזה הופקו עבור הפלטפורמות השונות. המשחק שוחרר למחשב על ידי KnowWonder, ואילו לקונסולות ביתיות (PlayStation,2 Xbox ו-GameCube) על ידי Electronic Arts UK (EA), וגרסת ה-GBA על ידי Griptonite Games. כל המשחקים פורסמו על ידי EA ו-Warner Bros. המשחק הציג משחקיות שונה בין הפלטפורמות; בעוד שהמהדורה של הקונסולה הייתה פרספקטיבה תלת-ממדית מסורתית מגוף שלישי, הכוללת קרבות בוס וקטעי בילוש, גרסת ה-PC כללה משימות דומות לפתרון חידות לאלו שבגרסאות קודמות. המהדורה של Game Boy Advance שוחררה כמשחק תפקידים מסורתי, בדומה למשחקים כמו Dragon Quest. בנוסף למשחק בתור הדמות הארי, המשחק גם מאפשר לשחקן לשלוט בהרמיוני ורון, כמו גם להטיס את בקביק, ולשלוט בתנשמת המחמד של הארי, הדוויג.
גרסת המחשב והקונסולות

בשונה משני המשחקים הקודמים משחק זה בגרסת המחשב (PC) והקונסולות (PS2, Xbox, ו-GameCube) די דומים מבחינת גרפיקה ומכניקות כללית (אך שונים במספר נקודות כפי שיובא בהמשך) שני הגרסאות פותחו על ידי EA UK ושוחררו בשנת 2004, שני המשחקים הם מסוג משחק הרפתקה בתלת-ממד שממשיך את סגנון המשחקיות של קודמיו. הוא מציעה שיפור במכניקות המשחק, עיצוב משודרג, ולראשונה את האפשרות לשחק בדמויות נוספות מלבד הארי.
גרסת המחשב והקונסולות > משחקיות

לראשונה בסדרה, השחקן יכול לשלוט לא רק בהארי אלא גם ברון והרמיוני, כשלכל דמות יש יכולות ייחודיות. והמשחק שם דגש על פתרון חידות סביבתיות, כמו מציאת דרכים נסתרים, הפעלת מתגים, ושימוש יצירתי בלחשים. לכל דמות יש אתגרים ייחודיים שמנצלים את יכולותיה.. הארי מיומן בקרבות ובמשימות שדורשות זריזות. הרמיוני מתמודדת עם יצורים קסומים קטנים יותר ומשתמשת בידע שלה לפתירת חידות. רון מתמחה בגילוי סודות וחפצים נסתרים באמצעות כישרון ה-"Ratsense" (בעזרת סקברס).
הקרבות הם בזמן אמת ומשלבים שימוש בלחשים להגנה ולהתקפה. אויבים כוללים יצורים קסומים כמו גובלינים, עכבישים, וסוהרסנים.
במשחק ניתן גם לרכב על בקביק (היפוגריף), לאחר כל רכיבה השחקן יקבל קלף קסם להשלמת האלבום שלו.
גרסת המחשב והקונסולות > לחשים

המשחק מציג לחשים חדשים לצד הישנים, המשמשים בחקר ובקרבות:
Expecto Patronum: הלחש היחיד שיכול להגן מפני הסוהרסנים.
Lumos: משמש להארת אזורים אפלים וגילוי סודות.
Glacius: מקפיא מים ויוצר משטחים קפואים לחצייה.
Carpe Retractum: משמש למשיכת חפצים ולהתנדנדות מעל מכשולים.
Alohomora: פותח מנעולים וסודות.
Expelliarmus: לנטרול יריבים חמושים.
גרסת המחשב והקונסולות > משימות צד > איסוף קלפי קסם

אחת ממשימות הצד המרכזיות במשחק היא איסוף קלפי קסמים.קלפי הקסם מפוזרים ברחבי הוגוורטס ונמצאים גם בתיבות נסתרות או כמטרות משימות צדדיות. ניתן להחליף קלפים עם חברים או להשיגם כפרסים מהשלמת משימות.כל קלף מכיל מידע על דמות או חפץ משמעותי מעולם הקסמים, מה שהופך אותם גם לאלמנט לימודי עבור המעריצים.
גרסת המחשב והקונסולות > משימות צד > משימות צד אחרות

חקר הוגוורטס: מעבר למשימות המרכזיות, המשחק מעודד שחקנים לחקור את הסביבות ולמצוא דלתות סודיות, חפצים נסתרים, ותיבות נעולות שדורשות לחש Alohomora.
אתגרים ייחודיים: ניתן לעזור לתלמידים אחרים בפתרון בעיות קטנות, כמו מציאת חפצים שאבדו להם.
השלמת אתגרים חוזרים: ניתן לחזור לאזורים שבהם נעשו משימות מרכזיות ולהתמודד עם פאזלים או אויבים שנמצאים שם מחדש.
גרסת המחשב והקונסולות > פרסים ושדרוגים

על ידי השלמת משימות צד ואיסופים, השחקנים יכולים לקבל פרסים, כגון שיקויים, חפצים שימושיים, או שדרוגים לקלפי הקסם.פרסים מסוימים משפרים את יכולות הדמויות בקרב, כמו הגברת היעילות של הלחשים או הגדלת מד הבריאות.
גרסת המחשב והקונסולות > גרפיקה וסאונד

הגרפיקה מציגה שיפור ניכר בהשוואה למשחקים הקודמים, עם סביבות מפורטות יותר, תאורה משופרת, ואנימציות חלקות יותר. עיצוב הוגוורטס נאמן לרוח הספרים והסרטים, עם תשומת לב לפרטים כמו חדרי השינה, השיעורים, והאזורים החיצוניים של הטירה. הפסקול מבוסס על המוזיקה מהסרטים, עם נעימות קסומות שמעצימות את האווירה. אפקטים קוליים מלווים כל לחש, חפץ, ואויב בצורה אותנטית.
גרסאות המחשב (PC) והקונסולות (PlayStation 2, Xbox, ו-GameCube) של Harry Potter and the Prisoner of Azkaban נבדלות זו מזו בכמה היבטים מרכזיים, בעיקר בגישה למשחקיות, בעיצוב השלבים, ובמבנה הכללי. להלן ההבדלים המהותיים:
גרסת המחשב והקונסולות > ההבדלים בין הגרסאות

|  | גרסת המחשב | גרסת הקונסולות |
| --- | --- | --- |
| מבנה המשחק |  מתמקדת במשחקיות ליניארית: השחקן עובר שלב אחרי שלב בהתאם להתקדמות העלילה.  המשחק בנוי בעיקר סביב אתגרים מבוססי פאזלים ולחשים, ומשימותיו נוטות להיות ממוקדות במטרות ספציפיות.  מבנה הסביבה מצומצם יחסית ואין חופש רב לחקור את הוגוורטס. |  משחקיות חצי-פתוחה: יש יותר חופש לחקור את הוגוורטס, למצוא אזורים סודיים, ולהשתתף במשימות צד.  האזורים מחוברים ביניהם בצורה שמרגישה טבעית יותר, מה שמאפשר לחזור לאזורים קודמים כדי לגלות סודות או להשלים אתגרים.  ההתמקדות היא יותר בהרפתקאות וחקר מאשר במשימות ליניאריות בלבד. |
| שליטה בשלוש דמויות |  השליטה בשלוש הדמויות (הארי, רון והרמיוני) נעשית בעיקר במשימות ספציפיות.  במקרים מסוימים, המשחק מחליף אוטומטית בין הדמויות בהתאם לדרישות המשימה. |  מאפשרת לשחקן להחליף בין הדמויות באופן חופשי (באזורים מסוימים), מה שמעניק יותר גמישות.  לכל דמות תפקיד משמעותי יותר במהלך החקירה והפתרון של פאזלים. |
| לחשים ומשחקיות |  מתמקדת בשימוש בלחשים לפתרון חידות, כמו Carpe Retractum (למשיכת חפצים), Glacius (להקפאת מים), ו-Expecto Patronum (להדיפת סוהרסנים).  הלחשים משמשים בעיקר במשימות ספציפיות ולא כל הזמן.  המיקוד במשימות בודדות ובקרבות מינימליים. |  הלחשים דומים, אך נעשה בהם שימוש רחב יותר במהלך חקר הוגוורטס.  הקרבות משמעותיים יותר, ומתרחשים גם נגד יצורים קסומים וגם נגד יריבים אנושיים.  השחקן נדרש להשתמש בלחשים באופן יצירתי יותר, גם לפלטפורמה וגם להתקדמות כללית במשחק. |
| גרפיקה ועיצוב סביבות |  הגרפיקה מותאמת למחשב והיא מפורטת פחות יחסית לגרסת הקונסולות.  הוגוורטס מרגיש קומפקטי יותר, עם פחות אזורים לחקור.  האנימציות והמודלים של הדמויות פשוטים יותר. |  הגרפיקה מתקדמת יותר ומתאימה לקונסולות של דור השישי.  עיצוב הוגוורטס עשיר יותר בפרטים וכולל סביבות מגוונות ורחבות לחקר.  התאורה והצללים מעניקים תחושה קסומה וסינמטית יותר. |
| משימות צד |  כמעט ואין משימות צד. המשחק מתמקד בעלילה המרכזית.  איסוף קלפי קסם קיים, אך בהיקף מוגבל. |  כוללת משימות צד, כמו עזרה לתלמידים אחרים או חקר אזורים סודיים.  יש יותר קלפי קסם לאסוף ופעילויות צדדיות שמוסיפות ערך חוזר למשחק. |
| חוויית טיסה ורכיבה על היפוגריף |  הרכיבה על ההיפוגריף (בקביק) מוגבלת לשלב אחד שבו טסים מעל האגם.  השליטה ברכיבה פשוטה יחסית ואינה דורשת הרבה מיומנות. |  קטעי הרכיבה על ההיפוגריף מגוונים יותר וכוללים מסלולים מאתגרים עם צורך בדיוק ושליטה.  האינטראקציה עם בקביק מרגישה דינמית ומהנה יותר. |
| אורך ותוכן |  קצרה יחסית: ניתן להשלים את המשחק ב-5–6 שעות.  מתאימה בעיקר לשחקנים שמעדיפים חוויות ליניאריות וממוקדות. |  אורכה מעט רב יותר, 7-8 שעות, בזכות משימות הצד והחקר.  מתאימה לשחקנים שאוהבים חופש פעולה ועולם פתוח יחסית. |
גרסת המחשב והקונסולות > ביקורות

גרסת המחשב קיבלה ביקורות טובות, האתר GameSpot העניק את הציון 7/10, לעומתו האתר IGN העניק ציון מעט נמוך יותר על 6/10, ציונו המשוכלל הוא סך הכל 67 באתר Metacritic. לעומתו גרסת הקונסולות קיבלה ציון מעט יותר גבוה והוא עומד על 70. והאתר IGN העניק ציון של 6.1/10.
Game Boy Advance

גרסת ה-Game Boy Advance של Harry Potter and the Prisoner of Azkaban, שפותחה על ידי Griptonite Games ופורסמה על ידי EA בשנת 2004, שונה משמעותית מהגרסאות האחרות של המשחק. היא מציגה משחקיות המשלבת הרפתקה וחקר עם מערכת קרב מבוססת תורות, שמוסיפה ממד אסטרטגי ייחודי לחוויה.
Game Boy Advance > משחקיות > שליטה בשלוש דמויות

השחקן שולט בהארי, רון והרמיוני, ולכל אחד יש יכולות ייחודיות, הארי: חזק בלחשים התקפיים ומשימות קרב.
הרמיוני': מסייעת בפתרון חידות ומפעילה לחשים מתוחכמים. רון: מאתר חפצים נסתרים ומפתח לחשים הגנתיים.
Game Boy Advance > משחקיות > קרבות מבוססי תורות

הקרבות בסגנון משחקי תפקידים קלאסיים, לכל דמות מד חיים (HP) ומד קסם (MP) במהלך הקרב הדמות יכולה להשתמש בלחשים, חפצים ויכולות מיוחדות האויבים מגוונים, כולל סוהרסנים, עכבישים, יצורים קסומים, ומספר בוסים חזקים כמו סיריוס (בתחילת המשחק).
Game Boy Advance > משחקיות > לחשים ומערכת שדרוגים

השחקנים לומדים לחשים חדשים ככל שהעלילה מתקדמת, ומתקדמים על ידי צבירת נקודות ניסיון ניתן לשדרג את היכולות והלחשים של כל דמות, מה שמוסיף עומק טקטי.
Flipendo: לחש התקפי בסיסי.
Expelliarmus: לחש הגנה שמנטרל יריבים.
Lumos Duo: מאיר אזורים חשוכים.
Glacius: מקפיא אויבים וחפצים.
Expecto Patronum: משמש להדיפת סוהרסנים.
Game Boy Advance > משחקיות > חקירה ואיסופים

השחקן חוקר את הוגוורטס וסביבתה במבט עילי. משימות חקר כוללות פתרון חידות, גילוי מעברים סודיים, ואיסוף פריטים ייחודיים כמו קלפי קסם או חפצים לתלמידים אחרים. ישנם גם משימות צדדיות מוסיפות עניין ומשתלבות באופן טבעי עם העלילה המרכזית.
Game Boy Advance > גרפיקה ועיצוב

הגרפיקה בגרסת ה-GBA צבעונית ומפורטת, עם עיצוב דמויות וסביבות ייחודי שמתאים לקונסולה. האנימציות בקרבות זורמות בצורה חלקה ומדגישות את האפקטים המיוחדים של הלחשים. המשחק עושה שימוש במבט עילי לחקירה, ובמסכי קרב נפרדים עם גרפיקה עשירה יותר.
Game Boy Advance > פסקול וסאונד

המוזיקה משלבת נעימות מהסרט עם לחנים מקוריים, מותאמים לסצנות השונות. הצלילים של הלחשים והאינטראקציה עם העולם מבוצעים היטב, למרות מגבלות החומרה של ה-GBA.
Game Boy Advance > משימות צדדיות ותוכן נוסף

איסוף קלפי קסמים הוא משימה מרכזית. הקלפים מוסיפים יכולות או שדרוגים לדמויות.
ניתן לעזור לתלמידים אחרים, לפתור חידות נסתרות, ולחקור אזורים אך זה לא חובה.
משימות הצדדיות מעשירות את החוויה ומציעות גמול שימושי לשחקן.
Game Boy Advance > ביקורות

גרסת המשחק קיבלה ביקורות מעורבות, באתר IGN הוא קיבל 6.5. ובאתר Metacritic ציון 69.
לקריאה נוספת

מהראשון ועד משחק המובייל: אבולוציית משחקי הארי פוטר
ראה את כל משחקי הארי פוטר עד כה
דירוג משחקי הארי פוטר
הערות שוליים

↑  Harry Potter and the Prisoner of Azkaban critic reviews, www.metacritic.com (באנגלית)
1 2  Craig Harris, Harry Potter and the Prisoner of Azkaban, IGN, ‏2004-06-17 (באנגלית)
1 2  Steve Butts, Harry Potter and the Prisoner of Azkaban PC Review, IGN, ‏2004-06-10 (באנגלית)
↑  Harry Potter and the Prisoner of Azkaban Review, GameSpot (באנגלית אמריקאית)
↑  Harry Potter and the Prisoner of Azkaban critic reviews, www.metacritic.com (באנגלית)
↑  Harry Potter and the Prisoner of Azkaban critic reviews, www.metacritic.com (באנגלית)
↑  Matt Casamassina, Harry Potter and the Prisoner of Azkaban, IGN, ‏2004-06-04 (באנגלית)
↑  Harry Potter and the Prisoner of Azkaban (2004) Reviews, www.metacritic.com (באנגלית)
מוריס באבו

| --- | --- |

 לידה:  15 בינואר 1916 נשאטל, שווייץ 
 הוצאה להורג:  14 במאי 1941 (בגיל 25) כלא פלצנזה, הרפובליקה הפדרלית של גרמניה 
 מדינה:  שווייץ 
 
מצבת זיכרון בקנטון נשאטל לזכרו של באבו, נחנכה ב-2011
מוריס בָּאבוֹ (בצרפתית: Maurice Bavaud;‏ 15 בינואר 1916 – 14 במאי 1941) סטודנט לתאולוגיה ממוצא שווייצרי אשר ניסה להתנקש בחייו של אדולף היטלר בשנת 1938, נכשל, והוצא להורג.
קורותיו

באבו נולד כבן הבכור למשפחה קתולית אדוקה בת שישה ילדים בעיירה נשאטל במערב שווייץ. הוא למד בבית ספר פרטי, סיים הכשרה כשרטט טכני ובמשך שלוש שנים עבר הכשרה כמיסיונר בעיירה סן-בריו במערב צרפת. הוא הפסיק את הכשרתו בשנת 1938 ושב לשווייץ. לא ברור מתי החל בתכנון ההתנקשות באדולף היטלר, אולם הוא שיתף את חברו, סטודנט צרפתי בשם מרסל גרבואיי (Marcel Gerbohay), בתוכניותיו.
ב-9 באוקטובר 1938 יצא, מבלי להודיע לאיש, ועלה על הרכבת לגרמניה. בתחילה שהה במינכן ובברכטסגאדן, כאשר  עקב אחר מקום הימצאו של היטלר על פי הכתוב בעיתונים, והתאמן בירי באקדח מסוג שמייסר.
לבסוף החליט לבצע את ההתנקשות ב-9 בנובמבר, יום השנה ה-15 לפוטש בבית הבירה. ביום זה ערכו הנאצים כל שנה עצרת זיכרון ותהלוכה במרכז מינכן ובשיאה היה היטלר מניח זר פרחים ממול הפלדהרנהלה לזכר זכר הנאצים שנהרגו בפוטש.
באבו התחזה לנאצי אדוק, והצליח לתפוס מקום בשורה הראשונה של המריעים להיטלר, משם התכוון לירות בהיטלר באקדח שהחביא במעילו.
בעת המצעד היה היטלר רחוק מדי, מוקף באנשי אס אה, וסביב באבו עמדו נאצים רבים וידיהם מורמות להצדעה במועל יד. באבו לא הצליח לירות.
במהלך הימים שלאחר מכן המשיך באבו לעקוב אחר היטלר, אולם לא הצליח להתקרב אליו. לבסוף התייאש ועלה על הרכבת לפריז, אולם כיוון שנותר ללא כסף, לא רכש כרטיס. 
במהלך ביקורת הכרטיסים נתפסו ברשותו אקדחו ומסמכים מרשיעים וכיוון שהיה אזרח זר הועבר לידי הגסטפו. להגנתו טען באבו שהוא חובב נשק. הוא נשפט תחילה באאוגסבורג בדצמבר 1938, נמצא אשם בנסיעה ללא כרטיס ובאחזקת נשק ללא רישיון ונידון לחודשיים ושבוע מאסר.
בעת שישב במאסר התעמקו חוקרי הגסטפו במסמכים של באבו.
בין היתר נמצא מכתב שזייף באבו מאת שר החוץ של צרפת, שבו התכוון באבו להשתמש על מנת להתקרב להיטלר. באבו הודה בניסיונו להרוג את היטלר, כפי הנראה לאחר שעונה, אך מכיוון שהגסטפו סירב להאמין כי פעל לבד, ולא היה חלק מקשר קתולי לרציחתו של היטלר, נמשכו הליכי המשפט כנגדו חודשים רבים. באבו טען כי המניע לפעולתו היה כי היטלר הוא סכנה לאנושות בכללותה, לעצמאות שווייץ ולקתולים בגרמניה.
הדיפלומטים השווייצרים בגרמניה לא עשו כל מאמץ להציל את באבו. השגריר השווייצרי בגרמניה, האנס פרוייליכר, גינה את מעשהו במכתב לממונים עליו ואף טען שמדובר במעשה בזוי. הוא סירב להעניק לבאבו סיוע קונסולי כלשהו הנהוג במקרים דומים.
באבו נדון למוות והוצא להורג באמצעות הגיליוטינה בכלא פלצנזה בברלין ב-14 במאי 1941.
לאחר מותו

לאחר מלחמת העולם השנייה נעשו ניסיונות על ידי אביו של באבו לטהר את שמו. ב-12 בדצמבר 1955 נשפט באבו מחדש לאחר המוות על ידי בית משפט גרמני, ועונשו הומתק מעונש המוות לחמש שנות מאסר בטענה כי חייו של היטלר מוגנים על ידי החוק כחייו של כל אחד אחר. בשנת 1956 הפך בית משפט גבוה יותר החלטה זו, טיהר את שמו של באבו, והורה על תשלום פיצויים בסך 40,000 מרק גרמני למשפחתו של באבו. בשנת 1998 החליטה המועצה הפדרלית של שווייץ כי "שווייץ, לרבות משלחתה הדיפלומטית בברלין, לא פעלה באופן מספיק במהלך מלחמת העולם השנייה לטובת המתנקש בהיטלר מוריס באבו".
מניעיו של באבו אינם ברורים עד היום. משפחתו תיארה אותו כצעיר חולמני ורודף שלום. המחזאי רולף הוכהוט תיאר את באבו בצבעים אידיאליים בשנת 1976 כ"וילהלם טל החדש". בשנת 1980 פרסם קלאוס אורנר תיאור פחות הירואי, ובו ניתח את דמותו של באבו מבחינה פסיכולוגית. ישנם, כהיסטוריון ריצ'רד אוברי, המתארים את באבו כקיצוני-דתי, שסבר כי נשלח על ידי האל לרצוח את היטלר בשל כך שאינו מתנגד תקיף לקומוניזם.
במאי 2011, לרגל 70 שנים להוצאתו להורג, ערכה אוניברסיטת נשאטל סימפוזיון לזכרו. במסגרת האירוע נחנכה גם מצבת זיכרון בעיירה אוטריב (Hauterive).
ראו גם

גאורג אלזר - גרמני שניסה להתנקש בחייו של היטלר בדיוק שנה לאחר ניסיונו של באבו.
ההתנגדות הגרמנית לנאציזם
רשימת תוכניות התנקשות באדולף היטלר
לקריאה נוספת

ריצ'רד אוברי, הדיקטטורים, הוצאת עם עובד, 2006, עמ' 299.